पाएं अपने शहर की ताज़ा ख़बरें और फ्री ई-पेपरडाउनलोड करें
फिरोजपुर. अंतरराष्ट्रीय इंडो-पाक सीमा पर लगी कंटीली तारों को पार करने की कोशिश करते एक पाकिस्तानी युवक को बीएसएफ ने पकड़ लिया। पूछताछ के बाद उसे छोड़ दिया गया।
बीएसएफ के डीआईजी रवि जोसफ ने बताया कि 31 मई रात्रि 11:15 बजे हरभजन चौकी पर तैनात जवानों ने एक व्यक्ति को कंटीली तार पार करने की कोशिश करते देखा। जवानों ने उसे पकड़कर हिरासत में ले लिया। पूछताछ की गई तो उसने अपना नाम गुलाम अब्बास (22 वर्ष) बताया।
युवक ने कहा कि वह गलती से तार क्रॉस कर रहा था, उससे किसी आपत्तिजनक सामान की बरामदगी नहीं हुई है। डीआईजी ने बताया कि शनिवार दोपहर पाक रेंजर्स के साथ फ्लैग मीटिंग कर पाक नागरिक को उनके हवाले कर दिया गया है। उल्लेखनीय है कि तीन दिन पहले जगदीश चौकी से भारतीय सीमा में घुस आए पाक नागरिक को भी बीएसएफ ने वापस लौटाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn